
ENTREVISTA DI PROME MINISTER CU E REVISTA 
CONOCI NA HULANDA “DIPLOMAT AFFAIRS 
MAGAZINE - IN TOUCH WITH THE DUTCH" 


Durante su bishita na Hulanda 
na Maart ultimo, Prome Minister 
Evelyn Wever-Croes a wordo 
entrevista pa e revista reconoci 
na Hulanda "Diplomat Affairs 
Magazine - in touch with the 
Dutch" cu ta celebrando nan di 10 
aniversario. Durante e entrevista, 


ARUBA AS AN 
INVESTMENT HUB IN 
THE CARIBBEAN 


As part of our economic strategy, Aruba aims to become a leading investment destination in the 


Caribbean, attracting investors 
from the region and within the Kingdom of the Netherlands 
Document: “Diplomat Aftairs Magazine - 10th 
Anniversary 2024" loaded from Issuu.com 


By H.E Mrs. Evelyna Wever-Croes, Prime Minister of Aruba 


Prome Minister a duna splicacion 
amplio riba varios tema importante 
pa pais Aruba. 


Crecemento Economico 

Prome Minister a splica cu Aruba 
su aliado y socionan ta referi na 
Aruba como un nacion orguyoso. E 
isla ta goza di un clima fantastico, 
hendenan amabel, y playanan 
bunita, cu ta e factornan prinicpal 
pa atrae mas y mas turista. Tambe 
el aindica cu mientras cu turistanan 
ta goza di e hospitalidad y beyeza natural di e isla, nos como 
ciudadano ta orguyoso di e resiliencia di nos hendenan y nan 
abilidad pa resolve tur problema. Despues cu a cera e refineria, 
Aruba a cuminsa inverti den infrastructura, accomodacion, 
y cursonan di hospitalidad, combirtiendo Aruba asina den e 
destinacion vacacional mas faborito pa e turistanan. Awe Aruba 
su pilar economico ta turismo cu ta creciendo dia y dia mas. 


The Kingdom of the Netherlands is a 
sorcreign of 


E necesidad pa Diversificacion di Economia despues di 
Pandemia 

Mirando cu Aruba ta e isla mas afecta durante e pandemia 
di Covid-19, a mira e necesidad di cuminsa traha riba 
diversificacion di economia. Aruba a identifica 6 sector pa 
inversion, cual ta agricultura, economia circular, industrianan 
creativo, conocemento economico, logistica y "niche tourism”. 
Prome Minister a indica cu apesar di e retonan cu e pandemia 


e  COVID-19: the need for 
3 diversification 


global a trece cu ne, Aruba a mira un crecemento remarkabel 
den e GDP di 27.6% na 2021, cu a sigui crece den 2022 y 2023. 
E ta di suma importancia pa Aruba enfoca riba e diversificacion 
economico, y maneho financiero responsabel pa sigura e 
crecemento continuo di e GDP. 


E Crecemento den Turismo despues di e Pandemia y e 
Resiliencia di Pais Aruba 

E crecemento turistico di pais Aruba ta remarcabel. Durante 
aña Aruba ricibi 1.24 miyon di turista, mustrando asina un 
crecemento di mas cu 11% compara cu prome cu pandemia. 
E mercado Mericano ta hunga un rol grandi den e crecemento 
aki, hunto cu e mercado Latino cu tambe a crece debi na 
aereolinianan nobo, y e cooperacion di e partners latino. 
Turismo Crucero tambe a mira un crecemento, reafirmando 
asina cu Aruba ta un destinacion atractivo pa e mercado 
crucero. 

Continuacion ENTREVISTA DI PROME MINISTER CU E REVISTA CONOCI NA HULANDA.... 


Aruba como Centro di Inversion 

Prome Minister a indica cu e meta di pais Aruba, ta pa bira 
un destinacion lider den inversion den Caribe, atraendo 
inversionistanan di den region, y den Reino Hulandes. Un di 
e strategianan cu a uza pa logra esaki, ta e Aruba Investment 
Summit (AIS24), cu Aruba a organisa na Den Haag, Hulanda. 
E iniciativa aki a conta cu colaboracion di Ministerio di 
Economia, Comunicacion, y Desaroyo Sostenibel, tambe di 
Deparatmento di Asuntonan Economico y Industria di Aruba, 
Aruba Investment Agency, Kamer van Koophandel, y VNO 
Aruba. AIS24 a ofrece un plataforma na unda participantenan 
por a explora oportunidad di inversion, y posibilidad di un 


"partnership". TE 
bi ; 

Maneho Financiero 

Responsabel y 


Reconocemento 
internacional 

Aruba a sa di logra un 
progreso remarkabel den e 
ultimo añanan, demostrando 
asina e compromiso di 


: HR ocument: "Diplomat Affairs Magazine - 10th 
un gobernacion diligente niversary 2024" loaded from Issuu.com 
y practicanan fiscal 
transparente, dunando 


prioridad na mantene na nivel 
internacional y cumplimento 
tecnico cu e 'Financial Action 
Task Force (FATF). Aruba su 
dedicacion pa mantene e 
standardnan internacional a 
wordo demostra den e ultimo 
evaluacion di "Caribbean 
Financial Task Force (CAFT). 
Esakinan sigur ta logronan 
financiero grandi pa Aruba 
y muestra di tin un maneho 
financiero responsabel. 


Colaboracion Multilateral 
pa Solucionnan Innovativo 


di e isla. Tambe mirando cu Aruba ta limita riba su recirsonan 
natural y ta depende di importacion di producto, esaki por 
afecta prijsnan, afectando asina turismo y comercio. Pa loke 
ta cambio climatico, Aruba ta alinea cu iniciativanan global 
partcipando asina na e diferente conferencianan di clima den 
region. Tambe Aruba a ahusta su 'National Energy Policy" , 
enfocando riba energia renobabel. 


Prome Minister ta sumamente satisfecho cu e resultado di 
suentrevista den e prestigioso revista aki, dunando asina un 
bista completo riba tur e desaroyonan andando, y e iniciativanan 
cu Aruba a bin ta eherciendo. MN 


AFFAI 


y Sostenibel 

Colaboracion multilateral ta 
importante pa por adresa 
e retonan global manera 
cambio climatico, y pa logra 
metanan colectivo manera 
desaroyo economico y 
sostenibilidad. Como. isla 
chikito, Aruba ta vulnerabel 
na cambio di clima. E 
ocurencianan aki por 
afecta medionan di bida, 
infrastructura y ecosistema 


AMBASSADOR FERNANDO ARIAS DIRECTOR-GENERAL 
OF THE OPCW SHARES INSIGHTS ON THE CONTINUOUS 
NEED FOR THE OPCW IN THE POST DESTRUCTION ERA 
KING WILLEM-ALEXANDER CELEBRATES kings DAY 
WITH THE ROYAL FAMILY IN MUNICIPALITY OF EMMEN 

r 
THE HAGUE 125 YEARS OF PEACE AND JUSTICE 
A BEACON FOR GLOBAL GOVERNANCE 


WORLD EXPO 2025 OSAKA KANSAI JAPAN 
DUTCH PAVILION - SUSTAINABLE SOLUTIONS 


DIPLOMAT CLUB WASSENAAR WELCOMES AMBASSADORS 

Prome Minister Evelyn Wever-Croes: 


GOBIERNO DI ARUBA TA FIRMA E ACUERDO 
RIBA INDEXERING CU SINDICATONAN 


Dialuna atardi durante conferencia di prensa di Gobierno di 
Aruba, Prome Minister Evelyn Wever-Croes hunto cu señor 
Edward Maduro, lider sindical di SADA, a anuncia cu e 
acuerdo riba e tema di indexering 2018 pa 2023 a wordo firma. 
E firmamento a tuma luga durante un transmision en bibo den 
presencia di Gobierno di Aruba y lidernan sindical. 


Prome Minister a indica cu como bon doño di trabou, Gobierno 
ta reconoce e esfuersonan grandi cu empleadonan publico 
ta haci dia den dia afor pa sirbi e comunidad di Aruba. Ta 
importante pa menciona cu Gobierno di Aruba ta reconoce cu e 
empleadonan publico, mescos cu comunidad completo, tambe 
a sufri pa loke ta trata e poder di forsa di compra durante e 
añanan cu tin tras di lomba, debi na inflacion. 


Durante e periodo di Mei 2020 pa December 2022, como 
muestra di solidaridad, nan a entrega 12.6% di nan salario 
pa motibo di e pandemia. E añanan anterior, Gobierno no 
a reconoce e perdida di forsa di compra, p'esey durante e 
negociacionnan a bin hunto cu sindicatonan pa yega na e suma 
apropia pa duna como compensacion. Apreciando e esfuerso 
di cada trahado, Gobierno y representantenan sindical, a yega 
na un acuerdo den beneficio di empleadonan publico. 


Prome Minister a splica cu prome cu por a yega na un acuerdo 
financiero asina, Gobierno mester a traha na crea espacio 
financiero pa por cumpli tambe cu e trahadonan, teniendo na 
cuenta e espacio y normanan financiero. Finalmente, a logra 
yega na un acuerdo pa loke ta trata indexering di e sueldo di 
empleadonan publico y "gelijkgestelden". 


E punto di salida tabata e cifra di inflacion di e periodo 
2018 te cu 2023, cu ta un total di 6 aña. Conforme cifranan 
di Departamento di Estadistica, e inflacion riba e promedio 
anual di e indice di prijs di consumo, tabata pa e temporada 
aki 16.8%. Mester menciona cu negociacionnan a cuminsa 
na 2018, 2019, y despues pandemia a bati na porta, pero 
comienso di e aña aki, Gobierno y lidernan sindical a sinta 
na mesa pa purba yega na un acuerdo caminda Gobierno ta 
crea espacio financiero pa por compensa 11.7% di e perdida 


di forsa di compra den salario di empleadonan publico pa e 
periodo di 2018-2023. 


Prome Minister a indica cu e 11.7% ta bay wordo paga na e 
siguiente forma: 

1) Entrante 1 di Juli 2024 ta aumenta salario di empleadonan 
publico y "gelijkgestelden" cu 6%. 

2) Entrante 1 di Januari 2025 ta aumenta salario diempleadonan 
publico y "gelijkgestelden" cu 5.7% 

3) E primanan lo keda na Awg 6,387 anualmente. 


E 11.7% aki ya caba ta inlcui den e presupuesto, y e 6% ta inclui 
den e voorjaarsnota cu ta e cambio di presupuesto cu ta na 
caminda pa Parlamento. Tambe tin inclui den e voorjaarsnota 
Awg 2.8 miyon pa e reparatie toeslag y bijstand pa asina por 
duna poco bek na e perdida di forsa di compra di esnan mas 
vulnerabel den comunidad. 


"Mi kier gradici nos profesionalnan cu a yuda nos crea e espacio 
financiero, y tambe durante e negociacionnan. Tambe mi kier 
gradici señor Orlando Senchi cu ta traha na mi ministerio cu 
a fungi como un persona interlocutor entre sinidcatonan y 
Gobierno pa asina facilita e proceso. Un danki tambe na tur 
empleado publico pa nan sacrificio y dedicacion durante e 
periodo di espera. 


Por ultimo mi ta gradici e sindicatonan, cu despues di 
negociacionnan intenso, den un tempo cortico y na un manera 
profesional, a logra yega na un acuerdo cu Gobierno na 
bienestar di empleadonan publico. Nos lo sigui traha na un forma 
structural pa atende cu e tema aki, pa futuro gobiernonan por 
cumpli cada afia cu loke ta indexering, evitando asina afianan 
di retraso y accionnan di sindicatonan pa loke ta indexering 
den futuro. 


Mi ta felicita tur empleado publico, "gelijkgestelden" y 
sindicatonan cu e logro aki, y ta gradici un biaha mas e 
sindicatonan pa tur loke nan ta haci pa hiba Aruba padilanti. 
Danki na boso, tur empleado publico lo mira un aumento den 
nan salario pronto," Prome Minister a expresa. MN 

MINISTER 


Durante Conferencia di Prensa di Gobierno di Aruba dia 25 di 
april 2024, Minister di Enseñansa y Deporte Endy Croes a duna 
informacion di e desaroyonan cu ta tumando luga na Compleho 
Deportivo Guillermo Prospero Trinidad na Dakota. Manera ta 
conoci, Compleho Deportivo Guillermo Prospero Trinidad ta 
den proceso di renobacion desde aña 2023. E compania cu ta 
haciendo e parti concreto ta bashando e tribuna e siman aki. 
Tin un otro compania cu ta encarga cu e parti di electricidad, 
cual mester reinstala. Banda di esaki, e compania AstroTurf 
a aloca e turf nobo cu ya ta certifica pa FIFA pa e proximo 10 
añanan. 


Recientemente, a baha e ocho (8) postenan di luz y a transporta 
nan na otro sitio pa drecha nan completamente y lo instala e 
luznan bek den e luna di mei. A inverti den e luznan marca 
Philips cu ya caba a yega Aruba. CONCACAF y FIFA a exigi 
luz di minimo 800 lux. Pues awo e stadion lo conta cu luz cu 
suficiente iluminacion pa cumpli cu e standardnan internacional. 
Antes e stadion tabata conta cu luz di solamente 150 lux. Ta 
planifica pa finalisa esaki den e luna di mei. Minister Endy Croes 
a indica cu dia 8 di juni 2024, Aruba su Seleccion Masculino lo 
enfrenta Corsou den Compleho Deportivo Guillermo Prospero 
Trinidad den oranan di anochi estrenando e luznan nobo. 


Mientrastanto, a remove e atletiekbaan pa cuminsa cue proceso 
di renobacion den e luna di juni despues di e campeonato di 
FIFA World Cup Qualifiers dia 8 di juni 2024. Ta premira cu 
den e luna di augustus lo finalisa e parti aki y den e luna di 
september e inauguracion oficial lo tuma luga. MN 

Minister Endy Croes: 


Diabierna ultimo, e gran evento di gala Premio Excelencia 
den Deporte 2023 a tuma luga den e prestigioso ballroom 
di Renaissance Convention Center. Durante e gran evento 
deportivo aki, Sr. Hugo Themen a ricibi reconocemento 
Baluarte den Deporte for di man di Premier Evelyn Wever- 
Croes. Sr. Hugo Themen ta referee di hisamento di peso. Sr. 
Themen a inicia su trayectoria deportivo na aña 1974 como 
atleta y despues a bira entrenado di hisamento di peso. Den su 
trayectoria, Sr. Themen a bira campeon di Aruba varios biaha. 


Despues di aña 1978, Sr. Themen a bay biba na Hulanda y a 
sigui practica e deporte di hisamento di peso eynan. Sr. Themen 
tabata forma parti di e Seleccion di Hulanda y 12 biaha a titula 
campeon di Hulanda. Na aña 1992, Sr. Themen a regresa 
Aruba y guia varios deporte como entrenado di hisamento di 
peso pa Weganan Olimpico. Awendia, Sr, Themen ta competi 
ainda y participa den diferente competencia di master, cual a 
titula 12 biaha Campeon Panamericano y alrededor di 5 biaha 
campeon Centro Americano y del Caribe. Banda di esaki, 
Sr. Themen ta fungi como referee internacional. Sr. Themen 

Premio Excelencia den Deporte a rindi homenahe na baluarte 
deportivo Sr. Teofilo Tromp, miho conoci como Tito. Prome 
Minister Evelyn Wever-Croes a haci entrega die reconocemento 
di Baluarte den Deporte na Sr. Tito. Na un edad hoben Sr. Tito 
a cuminsa practica deporte di pingpong y volleyball, cual el a 
destaca mas den e deporte di volleyball. Pa mas di 35 afia, Sr. 
Tito a practica e deporte di volleyball. Despues cu Sr. Tito a 
regresa di Merca, e interes pa drag race a cuminsa. Banda di 
e deporte di volleyball, Sr. Tito a cuminsa practica e deporte di 
drag race. 


E mesun tempo ey na afia 1980, Sr. Tito a lanta e ekipo di drag 
race Brazilian Flash Racing Foundation cu ta cumpliendo e 
afia aki 35 aniversario. Di eynan e trayecteria di drag race a 
inicia, den cual te awe ta eherce como “driver” y “team owner”. 
Sr. Tito a titula campeon varios biaha, tanto den e deporte di 
volleyball como drag race. E satisfaccion mas grandi di Sr. Tito 
ta cu su ekipo Brazilian Flash Racing Foundation lo existi pa 
hopi aña mas. Minister Endy Croes ta felicita Sr. Tito cu su 
gran logronan den e mundo deportivo. Cu deseo, disciplina, 
dedicacion y determinacion ta logra. 

ta encurasha e hobennan cu ta desea di practica e deporte 
aki pa pasa Compleho Deportivo Frans Figaroa pa inscribi. 
Finalmente, Minister Endy Croes ta gradici Sr. Hugo Themen 
pa pone Aruba su nomber briya varios biaha den exterior y 
ta felicite cu su reconocemento di Baluarte Deportivo bon 
mereci. Aruba ta orguyoso di bo. 

Minister Endy Croes: 

Recientemente, durante Conferencia di Prensa di Gobierno 
di Aruba, Minister di Ensefiansa y Deporte Endy Croes a 
informa cu e proyecto di renobacion di e pista di Palo Marga 
a inicia. Manera ta conoci, desde afia 2023 a aloca 26 poste 
di luz ultramoderno LED light di marca Philips, cual tabata 
un inversion di 450 mil florin. Afia pasa juli, e mandatario di 
Deporte a priminti cu den 2024 lo aloca fondo suficiente pa e 
renobacion di e pista pa cumpli cu e standardnan internacional, 
cual tambe tabata un prioridad. 


Pa esaki, a trece Sr. Kurt Johnson di Total Venue Concepts, 
un profesional den e preparacion di pista di drag racing na 
Merca. Lo uza un mix special pa e pista, esta “race quality 
asphalt”. A percura pa e fondonan yega pa realisa e proyecto 
di Palo Marga, pa cumpli cu e condicionnan internacional y 
tin un pista certifica pa e proximo 15 afianan. Na Aruba no 
tin tur ekipo, sinembargo a traves di e contactonan di Sr. Kurt 
Johnson a ricibi un oferta adicional pa complimenta e proyecto 
aki. Ademas di esaki, AWM a trece un experto di Hulanda pa 
segura cu e asfalt lo wordo basha na un nivel halto, ya cu pa e 
pista wordo certifica ta papia di tolerancianan di milimeter. 


Banda di esaki, C2 ta un di e otro companianan cu tambe tabata 
responsabel pa e renobacion di e pista. Diabierna ulitmo, C2 a 
basha e ultimo fase di concreto y a entrega e proyecto na ABM 
na tempo. Minister Endy Croes a informa durante conferencia 
di prensa cu e asfalt a wordo basha caba. Un proyecto grandi 
di alrededor 1.9 miyon florin. Minister Endy Croes a indica cu 
ta planifica pa e proyecto ta completamente finalisa pa fin di 
mei di e aña aki. Im 

Minister Endy Croes: 


DIA 3 DI MEI PROXIMO TA LANSA E PROGRAMA 
OFICIAL DI E DI TRES EDICION DI WEGANAN 
ESCOLAR (WE) ARUBA 2024 


Diaranson ultimo, Minister di Enseñansa y 
Deporte Endy Croes y IBiSa a acudi na John 
F. Kennedy Education Center Aruba, unda 
a reuni cu cabesante y docente di gym di 
40 scol di Aruba cu a clasifica pa participa 
den Weganan Escolar (WE) Aruba 2024. 
A hiba un reunion ameno, unda a duna e 
cabesante- y docentenan espacio pa duna 
nan input riba algun apecto pa ahusta 
prome cu lansa e programa oficial durante 
conferencia di prensa dia 3 di mei proximo. 


Minister Endy Croes a indica cu e gran 
apertura ta tuma luga dia 1 di juni y ta 
clausura 15 dia juni, pues dos (2) siman 
di competencia, unda e scolnan lo bataya | 
contra otro pa conkista e titulo maximo. 
Kamilah Dammer di IBISA a indica cu | 
alrededor di mil studiante di diferente 
scol preparatorio, basico y secundario lo 
competi contra otro den diferente deporte. 
Hunto ta trahando riba e concepto final pa 
presente diabierna binidero. Pa finalisa, 
Minister Endy Croes ta desea tur scol cu | 
ta bay competi den e campeonato di WE f 
Aruba hopi exito. MN 

Danki na iniciativanan di Gabinete Wever-Croes pa cu e mercado laboral 


DESEMPLEO TA SIGUI BAHA TE NA 4% DEN 2023 


Dialuna mainta durante 
conferencia di prensa di 
Gobierno, Minister di Labor a 
anuncia e grato noticia cu e 
porcentahe di desempleo pa afia 
2023 a baha te na 4%. Esaki sigur 
ta un noticia agradabel, mirando 
tur e iniciativanan cu Gabinete 
Wever-Croes a bin ta haciendo 
pa e mercado laboral. 


Minister Croes a splica cu desde 
cu Gabinete Wever-Croes a 
asumi encargo di gobernacion di 
pais Aruba, e cifra di desempleo 
a desaroya positivamente. Na 
inicio di gobernacion na 2017, e 
porcentahe di desempleo tabata 
na 8.9%. Gobierno a cuminsa 
traha y bin cu iniciativanan pa cu 
e mercado laboral, rebahando e 
porcentahe aki na 2018, te na 
7.3%, y na 2019 te na 5.2%. 


Lamentablemente na 2020, Aruba a haye confronta cu e 
pandemia global di Covid-19, cu a conduci un subida grandi 
den e porcentahe di desempleo. Apesar cu e cifra di 8.6% ta 
uno halto, considerando e impacto desastroso cu e pandemia 
aki tabata tin riba pais Aruba, e cifra por tabata pio. 


Na momento cu Aruba a conoce su prome caso di covid-19, 
Gobierno a haye den un situacion na unda mester a sera e 
frontera, evitando asina cu bishitante por drenta pais Aruba. 
Mirando cu turismo ta e pilar di nos economia, e decision aki 
pa protehe e ciudadanonan di pais Aruba, tabata tin un efecto 
desastroso riba e economia. Si no ta pa e subsidio di salario 
na comercio, fondo di asistencia social di emergencia, apoyo 
na companianan mediano y chikito etc., e resultado di e cifra 
di desempleo lo por tabata pio. 


Minister Croes a indica cu na 2021, e cifra a subi na 8.8%, 
pero danki na e recuperacion economico di pais Aruba, na afia 
2022, a conoce un rebaho den e cifra di desempleo. E cifra aki 
di 4.3%, ta un muestra di tur e iniciativanan cu gobierno a bin 
cune pa e mercado laboral. Gobierrno a enfoca na pone nos 
hendenan local prome na trabou, y tambe a bin cu un politica 
di integracion na unda a duna esnan cu tabata fisicamente na 
Aruba e oportunidad pa legalisa nan mes, aportando asina na 
e caha di gobierno. 


"Cu hopi orguyo, mi ta anuncia awe, cu danki na tur e 
trabounan duro di e gobierno actual, e cifra di desempleo pa 
afia 2023 ta na 4%. Esaki sigur ta trece cune un sentimento 
di satisfaccion, pa sa cu tur nos esfuerso durante afianan pa 
yuda nos ciudadanonan tin un miho bida, ta dunando su fruto" 
Minister Croes a expresa. MN 


MAT BV 


Mi Voz Ta Bo Voz 


Fundacion Mi Voz Ta Bo Voz, Comision Nacional di Abuso Sexual di Mucha 
y Gobierno di Aruba ta presenta: 


A 
Conscientisacion y Prevencion di 


Abuso di Mucha 


erg: 
Drs. Melva Croes-Yanez | NeuroPsycholoog 
Dr. Audrey Khan | Klinische Psycholoog 
Sra. Magali Maduro | Directora Bureau Sostenemi 
Sra. Omaira Britten | Poeta 


VIVO, 30 april 2024 


Nes muchanan Vos resp oncabibidadl! 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


AÑA DI STABILIDAD Y PROSPERIDAD 


